รบ.เตรียมโล๊ะหลอดไฟหน่วยงานราชการ
รมว.พลังงาน เผยเตรียมเปลี่ยนหลอดไฟหน่วยงานราชการให้เป็นหลอดประหยัดไฟ&nbsp; 1 ล้านหลอด หวังช่วยลดการใช้พลังงาน
13 ก.พ. 2553

รมว.พลังงาน เผยเตรียมเปลี่ยนหลอดไฟหน่วยงานราชการให้เป็นหลอดประหยัดไฟ  1 ล้านหลอด หวังช่วยลดการใช้พลังงาน
นายแพทย์วรรณรัตน์ ชาญนุกุล รมว.พลังงาน เปิดเผยว่า วันจันทร์ที่ 15 กุมภาพันธ์นี้ นายอภิสิทธิ์ เวชชาชีวะ นายกรัฐมนตรี จะมอบนโยบายประหยัดพลังงาน ลดโลกร้อน ให้แก่คณะรัฐมนตรีและข้าราชการรวม 20 กระทรวง เพื่อรณรงค์ให้ทุกหน่วยงานให้ความสำคัญกับการประหยัดพลังงาน โดยกระทรวงพลังงาน จะร่วมกับการไฟฟ้าฝ่ายผลิตแห่งประเทศไทย และกองทุนส่งเสริมเพื่อการอนุรักษ์พลังงาน เปลี่ยนหลอดไฟหน่วยงานราชการให้เป็นหลอดประหยัดไฟ จำนวน 1 ล้านหลอด โดยประสานกับนักเรียนอาชีวศึกษา มาเป็นผู้ปรับเปลี่ยน
สำหรับโครงการดังกล่าวจะรณรงค์ให้ทุกหน่วยงานให้ความสำคัญกับการล้างแอร์เพื่อประหยัดพลังงานด้วย  ขณะที่ภาคธุรกิจนั้น รัฐบาลจะขอความร่วมมือให้หันมาใช้พลังงานทดแทน แทนน้ำมัน รวมทั้งปรับเปลี่ยนอุปกรณ์อุตสาหกรรมเป็นอุปกรณ์ที่ประหยัดดพลังงาน อีกทั้งรัฐบาลจะเอาจริงกับกฎหมายอาคารที่ใช้ไฟมากกว่า 1 เมกะวัตต์ ต้องมีเจ้าหน้าที่ด้านพลังงานดูแลอย่างเข้มงวด มั่นใจว่าจะช่วยประหยัดพลังงานได้อย่างน้อยร้อยละ 10